[{"text_idx": "#000000", "text": "Palamuse kihelkonna Imukvere ku\u0308las (Jo\u0303geva vald) kasvab Pu\u0308ha tamm. Puu asub looduskaitsealuse mo\u0303isapargi kirdeosas."}, {"text_idx": "#000001", "text": "Tamm vo\u0303eti looduskaitse alla juba 1937. aastal ja toona oli puu u\u0308mbermo\u0303o\u0303duks 4,2 m.[i] Eesti looduse infosu\u0308steemist (eelis.ee) vo\u0303ib lugeda, et 1999. aastal oli tamme u\u0308mbermo\u0303o\u0303duks 1,3 m ko\u0303rgusel 534 cm ning puu ko\u0303rgus oli 25 m. 2020. a suvel mo\u0303o\u0303tsin puud korduvalt ja sain u\u0308mbermo\u0303o\u0303duks ko\u0303ige va\u0308hem 555 cm. Seega on tammevana u\u0308mbermo\u0303o\u0303t 83 aastaga kosunud va\u0308hemalt 114 cm."}, {"text_idx": "#000002", "text": "Eaka puu tervis on halb. Paariku\u0308mne aasta eest murdunud suur ko\u0303rvalharu lo\u0303hestas tu\u0308ve maapinnani. Viimastel aastatel on murdunud mitmeid suuri oksi. Enne minu ku\u0308laska\u0308iku (16.06.2020) oli murdunud ja\u0308rjekordne ja\u0308me oks. Tu\u0308vi on seest pehkinud. Kohati on korp tu\u0308ve ku\u0308ljest maha varisenud. Tu\u0308vel vo\u0303is na\u0308ha lehtpuudel elutseva puuseene va\u0308a\u0308veltoriku kollast viljakeha."}, {"text_idx": "#000003", "text": "Arvatavasti on tegemist Jo\u0303geva maakonna ko\u0303ige ja\u0308medama tammepuuga. 2000. a andmetel olid Imukvere tammest ja\u0308medamad vaid Lu\u0308mati ku\u0308nnapuu (608 cm) ja Rootsiku\u0308la ku\u0308nnapuu (551 cm). Ja\u0308meduselt ja\u0308rgmine tamm oli Laiuse Kaarli tamm (422 cm). [ii]"}, {"text_idx": "#000004", "text": "Eesti Keele Instituudi kohanimekartoteegis on talletatud 1949. a tekst, mille kohaselt on Imukvere tamm Pu\u0308ha tamm. Tekib o\u0303igustatud ku\u0308simus, kas mo\u0303isapargis sai kasvada pu\u0308haks peetud puu? Vo\u0303o\u0303rvo\u0303imud ju otsisid ja ha\u0308vitasid maarahva pu\u0308hi puid. Kuidas siis sai see Imukvere mo\u0303isapargis kasvama ja\u0308a\u0308da?"}, {"text_idx": "#000005", "text": "Ilmselt on tegemist erandiga, mis kinnitab reeglit. Sarnaseid erandeid leidub mujalgi. Nii kasvas Virumaal Palmse mo\u0303isapargi a\u0308a\u0308res pu\u0308ha tamm, kuni torm selle 1917. a maha murdis. Samuti kasvas pu\u0308ha tamm Harjumaal Ko\u0303ltsu mo\u0303isa pargis. Selle puu kohta leidub Eesti Rahvaluule Arhiivis ja\u0308rgmine pa\u0308rimusteade:"}, {"text_idx": "#000006", "text": "Harjumaal, Keila kihelk. on u\u0308ks suvi mo\u0303isa, mida Ko\u0303lgsu mo\u0303isaks kutsutakse ja mere kaldal seisab. Selle mo\u0303isa pargis, just ha\u0308a\u0308rberi vastas, on u\u0308ks ma\u0308a\u0308ratu suur tamme puu ka\u0308nd veel na\u0308he, mida \u201chiie puu\u201d ka\u0308nnuks nimetatakse. Mo\u0303ne aasta eest veel kasvanud see hiigla puu, aga praegune mo\u0303isa omanik \u2013 kui ta seda kuulda saanud, et see Eesti pagana aegne pu\u0308ha puu ehk nagu ta veel ise nimetanud: Jumal, on \u2013 lasknud selle tamme kohe maha raiduda, sest tema ei sallivad pagana aja ma\u0308lestusi. Vana vaene! H I 9, 238 (23) < Anton Suurkask (Viljandi)"}, {"text_idx": "#000007", "text": "Imukvere Pu\u0308ha tamme kohta ei ole pele nime rahvapa\u0308rimusi teada. Kuid puu ise on alles. Seega, kui on soov maakonna ja\u0308medaimat tammepuud na\u0308ha, tasub kiirustada. Ja\u0308rgmine suurem torm vo\u0303ib pu\u0308ha puu murda."}, {"text_idx": "#000008", "text": "Imukvere Pu\u0308ha tamme juurde pa\u0308a\u0308seb Kivija\u0308rve-Varbevere teelt. Auto tuleks ja\u0308tta Puiestiku talu teeotsas maantee a\u0308a\u0308rde. Edasi tuleks minna jalgsi taluhoonete tagant la\u0308bi pargi. Tamm asub puistu piiril haljasala nurgas. Tammest paarku\u0308mmend m loode pool on va\u0308ike ojake, millel on tamme la\u0308hedal purre. Tammest ku\u0308mmekond m kirde pool voolab maaliline Imukvere oja. Tasub ta\u0308hele panna, et Maa-ameti looduskaitse kaardil on tamm ma\u0308rgitud 25m valesti."}, {"text_idx": "#000009", "text": "Kaart: Maa-ameti ortofoto ja looduskaitse kiht."}, {"text_idx": "#000010", "text": "Liikatku pu\u0308ha kivi, Prohveti ma\u0308nd ja haruldane kuusk\nTo\u0303renurme hiis hukutas seitse ru\u0308u\u0308stajat"}, {"text_idx": "#000011", "text": "Liikatku pu\u0308ha kivi, Prohveti ma\u0308nd ja haruldane kuusk"}, {"text_idx": "#000012", "text": "To\u0303renurme hiis hukutas seitse ru\u0308u\u0308stajat"}]